ক্রিস ইভানস (অভিনেতা)
২০০০ সালে টেলিভিশন ধারাবাহিক "অপোজিট সেক্স"-এ অভিনয়ের মাধ্যমে ইভানসের কর্মজীবনের সূচনা ঘটে। তারপর তিনি "নট অ্যানাদার টিন মুভি", "সানশাইন", "স্কট পিলগ্রিম ভার্সেস দ্য ওয়ার্ল্ড", "স্নোপিয়ার্সার" ও মুক্তির অপেক্ষায় থাকা "গিফটেড" ইত্যাদি একাধিক চলচ্চিত্রে অভিনয় করেন। ২০১৪ সালে ইভানস "বিফোর উই গো" নামে একটি ড্রামা চলচ্চিত্র পরিচালনা করেন। এটিই ছিল তাঁর পরিচালিত প্রথম ছবি। এই ছবিতে তিনি অভিনয়ও করেন।
স্টিভ ম্যাককুইন
১৯৫৫ সালে "আ হ্যাটফুল অব রেইন" নাটক দিয়ে তার ব্রডওয়েতে অভিষেক হয়। ১৯৫৬ সালে রবার্ট ওয়াইজ পরিচালিত "সামবডি আপ দেয়ার লাইকস মি"-এ ছোট চরিত্রে অভিনয়ের মধ্য দিয়ে তার চলচ্চিত্রে অভিষেক হয়। ১৯৬০-এর দশকে তিনি তার অভিনয় জীবনে সফলতা লাভ করেন। ১৯৬৩ সালে তিনি "দ্য গ্রেট ইস্কেপ" ছবির জন্য তিনি মস্কো আন্তর্জাতিক চলচ্চিত্র উৎসব থেকে শ্রেষ্ঠ অভিনেতার পুরস্কার লাভ করেন। পরের বছর "লাভ উইথ দ্য প্রপার স্ট্রেঞ্জার" ছবিতে অভিনয়ের জন্য প্রথমবারের মত শ্রেষ্ঠ নাট্যধর্মী অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। "দ্য স্যান্ড পেবল্‌স" (১৯৬৬) চলচ্চিত্রে অভিনয়ের জন্য তিনি তার প্রথম শ্রেষ্ঠ অভিনেতা বিভাগে একাডেমি পুরস্কার ও দ্বিতীয় গোল্ডেন গ্লোব পুরস্কারের মনোনয়ন লাভ করেন। তার বাকি দুটি গোল্ডেন গ্লোব পুরস্কারের মনোনয়ন আসে "দ্য রেইভার্স" (১৯৬৯) এবং "প্যাপিলন" (১৯৭৩) চলচ্চিত্রে অভিনয়ের জন্য। ম্যাককুইন অভিনীত অন্যান্য উল্লেখযোগ্য চলচ্চিত্র হল "দ্য সিনিসিনাটি কিড", "দ্য থমাস ক্রাউন অ্যাফেয়ার", "বুলিট", "দ্য গেটাওয়ে", "দ্য ম্যাগনিফিসেন্ট সেভেন" ও "দ্য টাওয়ারিং ইনফার্নো"।